section_heading: Životopis
paragraph_text: Rockefeller je rođen 1908. godine u obitelji poduzetnika Johna D. ml. (1874. – 1960.) i Abby Greene Aldrich (1874. – 1948.). Bio je republikanac, ali je imao relativno liberalne stavove koji su načelno bili bliži stavovima Demokratske stranke. U njegovo vrijeme, umjereni članovi Republikanske stranke su nazivani " Rockefellerovima republikancima ". Kao guverner New Yorka od 1959. do 1973. godine između ostalog je proširio Državno sveučilište u New Yorku, zalagao se za ekološka pitanja, proširio je ustanove i osoblje za medicinsku njegu i formirao je Državni savjet New Yorka za umjetnost. Nakon što je neuspješno pokušavao izbori republikansku predsjedničku nominaciju 1960., 1964., i 1968. godine služio je kao potpredsjednik (po 25. amandmanu) od 1974. do 1977. godine u administraciji predsjednika Geralda Forda, ali se nije pridružio predsjedniku Fordu u republikanskoj kandidaturi 1976. godine što je označilo njegovo povlačenje iz politike. Kao biznismen bio je predsjednik Rockefellerovog centra. Rockefeller je sakupio značajnu zbirku umjetnina, i zalagao se za javni pristup umjetničkim djelima. Bio je u odboru, blagajnik i predsjednik Muzeja moderne umjetnosti u New Yorku, a osnovao je Muzej primitivne umjetnosti 1954. godine. Kao filantrop osnovao je Američki međunarodni savez za ekonomski i socijalni razvoj 1946. godine, dok je sa svojom četvoricom braće osnovao 1940. godine i pomogao u upravljanju Zaklade braće Rockefeller.